കോന്പൗണ്ടിംഗ് ഡീലേഴ്സായ വ്യാപാരികളെയും ഉള്പ്പെടുത്തണമെന്ന് തൊടുപുഴ: ജിഎസ്ടി ആംനസ്റ്റി സ്കീമില് കോന്പൗണ്ടിംഗ് ഡീലേഴ്സായ വ്യാപാരികളെയും ഉള്പ്പെടുത്തണമെന്ന് തൊടുപുഴ മര്ച്ചന്റ്സ് അസോസിയേഷന് ആവശ്യപ്പെട്ടു. നിലവില് ആംനസ്റ്റി സ്കീമില് ഉള്പ്പെടുന്ന വ്യാപാരികള് കുടിശിക അടക്കാനുണ്ടെങ്കില് അതിനുള്ള സാവകാശം സര്ക്കാര് നവംബര് 30 വരെ നീട്ടിയിട്ടുണ്ട്. എന്നാല് കോന്പൗണ്ടിംഗ് സ് കീമില് ഉള്പ്പെടുന്ന വ്യാപാരികള്ക്ക് ഈ ഇളവ് ലഭിക്കുന്നില്ല. കോവിഡ് നിയന്ത്രണങ്ങള് മൂലം എല്ലാ മേഖലയിലുമുള്ള വ്യാപാരികളും ഒരുപോലെ ബുദ്ധിമുട്ടുന്ന ഈ സാഹചര്യത്തില് സര്ക്കാരിന്റെ വേര്തിരിവ് പ്രതിഷേധാര്ഹമാണ്. കോവിഡ് മൂലം വ്യാപാരം കുറഞ്ഞു നില്ക്കുന്ന സാഹചര്യത്തില് ലേറ്റ് ഫീ ഒഴിവാക്കി റിട്ടേണ് ഫയല് ചെയ്യാനുള്ള നടപടികള് ഉണ്ടാകണമെന്നും യോഗം ആവശ്യപ്പെട്ടു. അസോസിയേഷന് പ്രസിഡന്റ് രാജു തരണിയില് അധ്യക്ഷത വഹിച്ചു. ജനറല് സെക്രട്ടറി നാസര് സൈര, ആര്. രമേഷ്, പി.ജി.രാമചന്ദ്രന്, സാലി എസ്.മുഹമ്മദ്, പി.അജീവ്, ടോമി സെബാസ്റ്റ്യന്, ഷെറീഫ് സര്ഗം, ബെന്നി ഇല്ലിമൂട്ടില് എന്നിവര് പ്രസംഗിച്ചു.